****

***2η Ευρωπαϊκή Ακαδημία***

**Jean Monnet 2018**

**«Ευρωπαϊκή Χρηματοδότηση:**

**Προοπτικές για Κοινωφελείς Οργανώσεις»**

**#Ευρωπαϊκοί Πόροι #Κοινωφελείς Οργανώνεις #JMCE**

**#δωρεάν συμμετοχή #ανάπτυξη δραστηριοτήτων**

**Ένα καινοτόμο πρόγραμμα γνώσης με αναπτυξιακή ωφέλεια**

Μετά την επιτυχή διοργάνωση της πρώτης Ευρωπαϊκής Ακαδημίας Jean Monnet το 2017 με αντικείμενο «Η Ευρωπαϊκή Χρηματοδότηση στην Ελλάδα: Διερευνώντας τις Αθέατες Επιπτώσεις», το EurAcad-JM18 θέτει στο επίκεντρο τις δυνατότητες ανάπτυξης για κοινωφελείς οργανώσεις όπως αυτές προκύπτουν από την ευρωπαϊκή χρηματοδότηση. Απευθύνεται σε στελέχη οργανώσεων με ισχυρούς στόχους, αυξημένη εξωστρέφεια, στρατηγικό πλάνο ανάπτυξης και αξιοποίησης του ανθρώπινου δυναμικού. Οι συμμετέχοντες θα ενημερωθούν από έγκριτους ομιλητές (στελέχη διοίκησης ευρωπαϊκών και εθνικών θεσμών, καθηγητές Πανεπιστημίου κά) σχετικά με τρόπους πρόσβασης σε οικονομικούς πόρους και καλές πρακτικές, ώστε να ενισχύσουν με πρακτικές γνώσεις την αναπτυξιακή προοπτική της οργάνωσής τους. Θα έχουν τη δυνατότητα να συμμετέχουν ενεργά με στόχο τη διερεύνηση των ειδικότερων ζητημάτων για τα οποία επιδιώκουν καλύτερες προσεγγίσεις.

**JMCE\_Μία δυναμική μονάδα έρευνας για θέματα ΕΕ**

Το Jean Monnet Centre of Excellence Governance (βλ. αναλυτικότερα για το προφίλ του JMCE [εδώ](https://jmcegovernance.wordpress.com))αποτελεί μία δυναμική μονάδα έρευνας και ενημέρωσης στο πλαίσιο του Πανεπιστημίου Πελοποννήσου. Χρηματοδοτείται από την Ευρωπαϊκή Ένωση (ΕΕ) στο πλαίσιο του προγράμματος Erasmus+ “Jean Monnet Modules, Chairs and Centers of Excellence” (αναλυτικότερα στοιχεία [εδώ](https://eacea.ec.europa.eu/erasmus-plus/actions/jean-monnet/jean-monnet-centres-excellence_en)), το οποίο θέτει ως στόχο τη δημιουργία εστιών αριστείας για τη διάχυση της γνώσης και των δεξιοτήτων σχετικά με ζητήματα της ευρωπαϊκής ολοκλήρωσης. Στις δράσεις συμμετέχει υψηλού επιπέδου επιστημονικό προσωπικό με διαφορετική ερευνητική ειδίκευση και απευθύνονται στην ακαδημαϊκή κοινότητα (προπτυχιακούς, μεταπτυχιακούς φοιτητές, υποψηφίους διδάκτορες), καθώς και στο ευρύτερο κοινό. Δημιουργεί δεσμούς συνεργασίας με φορείς λήψεις αποφάσεων, την επιχειρηματική κοινότητα και οργανώσεις της κοινωνίας των πολιτών**.**

**Διοργάνωση**

Η Ευρωπαϊκή Ακαδημία Jean Monnet 2018 θα διεξαχθεί το διάστημα **19-21 Σεπτεμβρίου στην Αθήνα** με την αξιοποίηση σύγχρονων μεθόδων διδασκαλίας και αμφίδρομης επικοινωνίας ομιλητών και συμμετεχόντων.

**Αναλυτικό Πρόγραμμα**

**Τετάρτη, 19 Σεπτεμβρίου 2018**

Χώρος διεξαγωγής: Γραφείο Αντιπροσωπείας του Ευρωπαϊκού Κοινοβουλίου στην Ελλάδα, Λεωφόρος Αμαλίας 8, Αθήνα έναντι Εθνικού Κήπου (σταθμός μετρό Σύνταγμα).

16:00-17:00 **Εγγραφές**

17:00-20:00 **Εναρκτήριες Ομιλίες**

**Πέμπτη, 20 Σεπτεμβρίου 2018**

Χώρος διεξαγωγής: Higher Incubator Giving Growth & Sustainability (HIGGS), Βίκτωρος Ουγκώ 15, Μεταξουργείο (σταθμός μετρό Μεταξουργείο)

10:00-12:00 **Σ. Πετρόπουλος**, *Κανάλια Χρηματοδότησης ΜΚΟ.*

12:00-14:00 **Α. Χουλιάρας**, *Η βάση των Επιτυχημένων Προτάσεων: Η αναζήτηση Καινοτόμων Ιδεών.*

15:00-17:00 **Σεμιναριακή Άσκηση**: *Συγγραφή Προτάσεων Ι.* (επίβλεψη Σ. Πετρόπουλος)

17:00-19:00 **Στρογγυλή Τράπεζα:** *Χρηματοδότηση ΜΚΟ μέσω ΕΣΠΑ* (Ιωαννίδης, contact points υπουργείων).

**Παρασκευή, 21 Σεπτεμβρίου 2018**

Χώρος διεξαγωγής: HIGGS, Βίκτωρος Ουγκώ 15, Μεταξουργείο (σταθμός μετρό Μεταξουργείο)

10:00-12:00 **Π. Λιαργκόβας**, *«Τεκμηρίωση και πληροφόρηση στη διαμόρφωση προτάσεων»*

12:00-14:00 **Μ. Παπάζογλου**, *Οι ελληνικές ΜΚΟ* *και η Ευρωπαϊκή Κοινωνία Πολιτών.*

15:00-17:00 **Σεμιναριακή Άσκηση**: *Συγγραφή Προτάσεων ΙΙ.* (επίβλεψη Σ. Πετρόπουλος)

17:00-19:00 **Στρογγυλή Τράπεζα:** *Προκλήσεις χρηματοδότησης από Ευρωπαϊκά Προγράμματα***.** (Π. Λιαργκόβας, Α. Χουλιάρας, Ν. Τζιφάκης, contact points υπουργείων).

**Σάββατο, 22 Σεπτεμβρίου 2018**

Χώρος διεξαγωγής: HIGGS, Βίκτωρος Ουγκώ 15, Μεταξουργείο (σταθμός μετρό Μεταξουργείο)

10:00-12:00 **Ο. Εισηγητής**, *«ΑΒΓΔ»*

12:00-14:00 Παρουσιάσεις ομαδικών εργασιών

14:00-15:00 Αξιολόγηση και Τελετή Αποφοίτησης.

 Στα διαλείμματα θα προσφέρεται καφές, αναψυκτικά και finger food.

**Εισηγητές**

* Παναγιώτης Λιαργκόβας, Καθηγητής, Τμήμα Οικονομικής Επιστήμης, Επιστημονικός υπεύθυνος JMCE
* Αστέρης Χουλιάρας, Καθηγητής, Τμήμα Πολιτικής Επιστήμης και Διεθνών Σχέσων, Παν. Πελοποννήσου, Μέλος της Συντονιστής Επιτροπής JMCE .
* Μάνος Παπάζογλου, Επίκουρος Καθηγητής Τμήμα Πολιτικής Επιστήμης και Διεθνών Σχέσων, Παν. Πελοποννήσου, Μέλος της Συντονιστής Επιτροπής JMCE.
* Νικόλαος Τζιφάκης, Αναπληρωτής Καθηγητής και Πρόεδρος Τμήμα Πολιτικής Επιστήμης και Διεθνών Σχέσων, Παν. Πελοποννήσου, Βασικός Ερευνητής JMCE.
* Σωτήρης Πετρόπουλος, Επίκουρος Καθηγητής Τμήμα Πολιτικής Επιστήμης και Διεθνών Σχέσων, Παν. Πελοποννήσου, Βασικός Ερευνητής JMCE.
* Νικόλαος Αποστολόπουλος, Λέκτορας, Plymouth University, Βασικός Ερευνητής JMCE.

Όλες οι αιτήσεις γίνονται ηλεκτρονικά μέσω της σχετικής φόρμας google. Επιπρόσθετες ερωτήσεις μπορείτε να στείλετε:

jmce@uop.gr